wickkiey/tamil-wikipedia-chunked huggingface dataset:
# வலைவாசல்:இந்திய அரசு/செய்திகள்

- ஜூலை 21: பிரதீபா பாட்டீல் இந்தியாவின் முதல் பெண் குடியரசுத் தலைவராக, 13 வது குடியரசுத் தலைவர் தேர்தல், 2007, இல் வெற்றிபெற்று ஐந்தாண்டுகள் பதவி வகித்தார்.
- டிசம்பர் 24: குடியிருப்பு வெப்பப்பகுதித் தீவான லொகாகாரா தீவு கடல் மட்ட உயர்வினால் கடல்கொள்ளப்பட்டது.
- டிசம்பர் 19: அமெரிக்க குடியரசுத் தலைவர் ஜார்ஜ் புஷ், இந்திய - அமெரிக்க அணுசக்தி ஒப்பந்த்தத்தில் கையொப்பமிட்டார்.
- டிசம்பர் 17: இந்திய இராணுவம் பங்களாதேஷின் விடுதலைக்க்காக இந்திய பாக்கிஸ்தான் போரில் போராடியதினால் வெற்றி கிடைக்கபெற்று 35 ஆண்டுகள் நிறைவுற்றதை நினைவுகூறும் வெற்றி நாளை, தனது 35 வது ஆண்டு வெற்றி நாளாக கொண்டாடியது.
- டிசம்பர் 9: ஐ.அ.நா பிரதிநிதிகள் பேரவையில் இந்திய - அமெரிக்க அணுசக்தி ஒப்பந்த மசோதா தாக்கல் செய்யப்பட்டது.
- நவம்பர் 30: இந்திய பொருளாதாரத்தின் வளர்ச்சி விகிதம் ஆண்டுக்கு 9.2% என்று கியூ 2 அறிவித்தது.
- நவம்பர் 28: நிலக்கரித் துறை இணை அமைச்சர் சிபு சோரன் கொலை வழக்கில் தில்லி உயர் நீதிமன்றத்தால் தண்டைணை பெற்றார்.
- நவம்பர் 27: கிரக் சாப்பல் 14 வது நாடாளுமன்ற உறுப்பினர் குண்டு வீச்சுக்கு ஆளானார்.
- நவம்பர் 27: ராஜ்நாத் சிங் மீண்டும் பாரதீய ஜனதா கட்சியின் தலைவராகத் தேர்ந்தெடுக்கப்பட்டார்.
- நவம்பர் 22: இந்திய நாடாளுமன்றத்தின் குளிர்கால கூட்டத்தொடர் இன்று துவங்கியது.
- நவம்பர் 17: நீதியரசர் சச்சார் குழு இந்திய இசுலாமியர்கள் மற்ற சமுதாயத்தினரை விட பின்தங்கியுள்ளனர் என்ற அறிக்கையை சமர்ப்பித்தது.
- நவம்பர் 16:வாகா எல்லையில் இரு நாடுகளின் கொடியிறக்கம் அமைதியாக நடைபெற்றது.  
- நவம்பர் 7: ஒட்டுநர் கட்டுப்பாடு விதியை எதிர்த்து ஒரு நாள் வேலை நிறுத்தத்தை தில்லியில் வியாபாரிகள் மேற்கொண்டனர்.  
<div>
**கூடுதல் செய்திகள் சேர்க்கவும்** • **Archive**
Current events on Wikinews</div>
# சுற்றுப்பாதை வேகம்

**சுற்றுப்பாதை வேகம்** (*orbital speed*) என்பது இரண்டு பொருள்கள் அடங்கிய அமைப்பில், அதிக நிறை கொண்ட பொருளைச் சுற்றிக் குறைந்த நிறை கொண்ட பொருள் ஒரு பொது நிறை மையத்தை பொறுத்து சுற்றி வரும் வேகம் ஆகும். எ.கா. சூரியனைச் சுற்றி ஒரு கோளோ, கோளைச் சுற்றி ஒரு இயற்கை நிலவோ அல்லது துணைக்கோளோ சுற்றி வரும் வேகம்.  
இது இரண்டு வகைப்படும்:
1. சராசரி சுற்றுப்பாதை வேகம்
1. கண (அல்லது) உடனடி சுற்றுப்பாதை வேகம்
# பொது நிறை மையம்

இயற்பியலில், பொருளொன்று அது கட்டமைக்கப்பட்ட துணிக்கைகளின் திணிவு காரணமாக கீழ் நோக்கிய நிறையைக் கொள்கிறது. இந்நிறை பொருளின் குறித்தவொரு புள்ளியில் தாக்குகிறது. இப்புள்ளியே **பொது நிறை மையம்** (* of mass*) அல்லது **புவியீர்ப்பு மையம்** (* of gravity*) எனப்படுகிறது.
# பொது நிறை மையம்

## வரைவிலக்கணம்

பொருளொன்றின் விளைவு விசை (நிறை) தொழிற்படும் புள்ளி புவியீர்ப்பு மையம் ஆகும்.
- புள்ளிபுவியீர்ப்பு மையத்தில் நிலைநிறுத்தப்படுவதன் மூலம் பொருளொன்றை நிலைநிறுத்த அல்லது சமநிலைப்படுத்த முடியும்.
- எ.கா.: தீச்சட்டி,கும்பம்,கரகம் முதலானவற்றை தலையில் சரியாமல் தாங்கி நடத்தல்.
- கயிற்றில் நடத்தல்
# பொது நிறை மையம்

## பொது நிறை மையம்

வானியலில் **பொது நிறை மையம்** (*barycenter* அல்லது *common of mass*) சுற்றியக்கத்தில் உள்ள, இரண்டு அல்லது அதற்கு மேற்பட்ட பொருள்கள் அடங்கிய தொகுதியின், பொதுவான நிறையின் மையம்.
- இரண்டு அல்லது அதற்கு மேற்பட்ட பொருள்கள் அடங்கிய அமைப்பின் ஒட்டுமொத்த நிறையும் செறிந்திருக்கும் புள்ளி.
- எ.கா. சூரியனைச் சுற்றி நீள்வட்டப்பாதையில் உள்ள புவி-நிலவு தொகுதிக்கு, நீள்வட்டத்தின் குவியம்.  
ar:مركز ثقل
ca:Centre de massa
de:Massenmittelpunkt
es:Centro de masas
fr:Barycentre (physique)
pl:Środek masy
pt:Centro de massas
sl:Masno središče
# வலைவாசல்:இந்திய அரசு/விக்கிமீடியா

<noinclude>
<>
| **தயவு செய்து இந்த வார்ப்புருவை மாற்றம் செய்யாதீர்.உங்களின் வேறு ஒரு பக்கத்திற்கு தேவைப்படீன் இதை நகல் எடுத்து உங்கள் பக்கத்திறுகு தனியாக பயன் படுத்திக் கொள்ளவும். இந்த வார்ப்புரு அனைத்து பக்கத்துக்கும் பொதுவாக பயன்படும் வார்ப்புருவாகும்.** | } |
| --- | --- |
</>  
</noinclude>
| ** விக்கிசெய்திகளில்** &nbsp; &nbsp; | ** விக்கிமேற்கோளில்** &nbsp; &nbsp; | ** விக்கிநூல்களில்** &nbsp; &nbsp; | ** விக்கிமூலத்தில்** |  |
| --- | --- | --- | --- | --- |
| செய்திகள் | மேற்கோள்கள் | கையேடுகளும் உரைகளும் | உரைகள் |  |
| <></> | <></> | <></> | <></> | } |
# உருளைக்கலன் கண்ணிமுடிச்சு

**உருளைக்கலன் கண்ணிமுடிச்சு** அல்லது **உருளைக்கலன் தாங்குகயிறு** என்பது கப்பலில் ஏற்றியிறக்கும்போது பொருட்களை உயர்த்துவதற்குப் பயன்படும் ஒருவகை முடிச்சாகும். இப் பயன்பாடு காரணமாகவே இதற்கு இப்பெயர் ஏற்பட்டது. பொருட்கள் நிலைக்குத்தாக இருக்கும்படி வைத்துத் தூக்குவதற்கும் இது எளிமையானதும், திறம்பட்டதுமான ஒரு முறையாகும். தூக்கவேண்டிய பொருளைச் சுற்றி ஒரு தாங்கு கயிற்றை உருவாக்குவதன் மூலம் இது செயற்படுகிறது. இது அப்பொருளைப் பக்கங்களிலும் அடியிலும் தாங்குகிறது.
# உருளைக்கலன் கண்ணிமுடிச்சு

## கட்டும் முறை

- செயல் முனையில் போதிய அளவு இடம் விட்டுப் பெருவிரல் முடிச்சு அல்லது Overhand knot எனப்படும் முடிச்சைப் போடவேண்டும். முடிச்சின் நடுப்பகுதியில் கயிறு தன்னைத்தானே குறுக்கிடும் இடத்தில், கயிற்றைப் பிடித்து முதலாவது படத்தில் காட்டியுள்ளபடி முன்னோக்கி இழுக்கவேண்டும். இரண்டாவது படத்தில் காட்டியுள்ள இடம்வரை இழுத்து அப்படியே வைக்கவேண்டும்.
- தூக்கவேண்டிய பொருளை நடுவில் குறுக்காக அமைந்துள்ள கயிற்றுப் பகுதிமீது வைக்கவேண்டும்.
- கயிற்றின் செயல்பகுதியையும், நிலைப்பகுதியையும் பிடித்துக் கவனமாகத் தூக்கிப் படத்தில் காட்டியவாறு பக்கங்களிலும், அடிப்பகுதியிலும் தாங்குமாறு அமைக்கவேண்டும்.  
உருளைக்கலன் கண்ணிமுடிச்சு மூலம் கட்டித்தூக்கும்போது அது அசைந்தாடினாலும் பொருள் நிலைக்குத்தாக நிற்கும். ஆனால், வலுவான குலுக்கம் ஏற்பட்டால் முடிச்சுக் குலைந்துவிடக்கூடும்.
# வார்ப்புரு:விக்கி நுழைவாயில்:இந்தியா/மொழிகள்

<div>
<>
অসমিয়া (அசாமி) &bull; भोजपुरी (போஜ்பூரம்) &bull; বাংলা (வங்காளம்) &bull; ગુજરાતી (குஜராத்தி) &bull; हिन्दी (இந்தி) &bull; ಕನ್ನಡ (கன்னடம்) &bull; कॉशुर/كشميري (காஷ்மீரம்) &bull; മലയാളം (மலையாளம்) &bull; मराठी (மாரத்தி) &bull; नेपाली (நேபாளம்) &bull; ଓଡ଼ିଆ (ஒரியா) &bull; ਪੰਜਾਬੀ (பஞ்சாபி) &bull; संस्कृत (சமஸ்கிருதம்) &bull; سنڌي (சிந்தி) &bull; english (ஆங்கிலம்) &bull; తెలుగు (தெலுங்கு) &bull; اردو (உருது)</>
</div>
# அச்சாணி முடிச்சு

**அச்சாணி முடிச்சு** (Arbor knot) என்பது பொதுவான மீனவர் முடிச்சு ஆகும். இதன் முதன்மைப் பயன் தூண்டில் கயிற்றை மீன்பிடிச் சுழலியில் கட்டுவது ஆகும்.  
இது சுழலியொன்றின் அச்சைச் சுற்றிப் போடப்படும் முடிச்சு ஆகும். செயல் முனையைப் பயன்படுத்தி நிலை முனையைச் சுற்றி பெருவிரல் முடிச்சுப் போடப்படும் கடைசியாகச் செயல் முனையில் இன்னொரு பெருவிரல் முடிச்சு இடப்படும். இறுக்கும்போது செயல்முனையில் இடப்பட்ட முடிச்சும், நிலைமுனையைச் சுற்றி இடப்பட்ட முடிச்சும் ஒன்றுடன் ஒன்று இறுகும்.
# மாதிரி-காட்சி-கட்டுப்பாட்டகம்

**மாதிரி-காட்சி-கட்டுப்பாட்டகம்** (*Model–view–controller*, **MVC**) என்பது ஒரு மென்பொருள் கட்டமைப்புக் கோலம். மாதிரி தரவையும் அவற்றைக் கையாழுவது தொடர்பான வணிக விதிகளையும், காட்சி செயலியின் இடைமுகத்தையும், கட்டுப்பாடு மாதிரிக்கும் இடைமுகத்துக்கும் இடையேயான பரிமாறியாகவும் செயற்படுகிறது. அதாவது கட்டுப்பாடு இடைமுகத்தில் இருந்து கட்டளைகளைப் பெற்று மாதிரிக்கு ஏற்றவாறு அனுப்பதலையும், அடுத்த காட்சிகளைத் தெரிவு செய்து இடைமுகத்து அனுப்பதலையும் செய்கிறது. இவ்வாறு பிரித்து வடிவமைப்பதன் மூலம் ஒவ்வொன்றும் மற்றதை தங்கியிருக்கும் தன்மை குறைந்து வடிவமைப்பது, பாரமரிப்பது, மாற்றங்களை ஏற்படுத்துவது இலகுவாகிறது.
# மாதிரி-காட்சி-கட்டுப்பாட்டகம்

## எ.கா

ஒரு order processing ஒருங்கியத்தைக் கருத்தில் கொள்க. இங்கு இதற்கு தேவையான பட்டியல்கள் அல்லது தரவு வடிவமைப்பும் அவற்றுக்கிடையேயான தொடர்பும் மாதிரி ஆகும். இந்த தரவுகளை பெறவும் கையாளவும் பயன்படும் API கட்டுப்பாட்டகம் ஆகும். பயனர் ஊடாடும் இடைமுகம் காட்சி ஆகும்..
# லாம்டா நுண்கணிதம்

**பிணைப்பு-மாற்றுக் கற்கூட்டியல்**, அல்லது **பிணைப்புக் கற்கூட்டியல்** *(அலாம்ப்டா கற்கூட்டியல் —* *Lambda calculus, ல-கற்கூட்டியல் — λ-calculus என்றும் எழுதப்படுகிறது*) என்பது செயலிகளையும் ஆயும் கணிதத்துறை ஆகும். கணிதத்தில், கணினியியலில் சார்பு அல்லது செயலிகள் ஒரு அடிப்படை கூறாகும். மீள்வோட (recursive) செயலிகள் பற்றியும், எது கணிக்கப்படக் கூடியது என்பது பற்றியும், கணிதத்தின் அடித்தளங்கள் பற்றியும் ஆய லம்டா நுண்கணிதம் உதவுகிறது.
# யேசண்

**ஜேசண்** என்பது தரவுகளை பரிமாறுவதற்குரிய ஒரு குறியீட்டு முறை ஆகும். ஆங்கிலத்தில் இதை JSON என்று, அதாவது Javascript Object Notation (யாவாசிகிரிப்டு பொருள் குறியீடு) என்பர். இது எஜக்சு வலை செயலிகள் வடிவமைப்பில், தரவுகளை எளிய முறையில் பரிமாற பயன்படுகிறது. குறியாக்கத்தை, குறிவிலக்களை நேரடியாக நிரல் மூலமாகவோ, நிரலகங்களைப் பயன்படுத்தியோ செய்யலாம்.
# யேசண்

## குறியீட்டு முறை

### எ.கா 1

{ "தரவு 1 பெயர்": "தரவு 1 பெறுமானம்", "தரவு 2 பெயர்": "தரவு 2 பெறுமானம் }
# யேசண்

## குறியீட்டு முறை

### எ.கா 2

<source lang="javascript" line="1">
{
"firstName": "John",
"lastName": "Smith",
"address": {
"streetAddress": "21 2nd Street",
"city": "New York",
"state": "NY",
"postalCode": 10021
},
"phoneNumbers": [
"212 555-1234",
"646 555-4567"
]
}
</source>
# போவா முடிச்சு

**போவா முடிச்சு** (Boa knot) என்பது ஒரு தற்கால, பிணைப்பு முடிச்சு ஆகும். நெசவாளரான பீட்டர் கொலின்வூட் என்பவர் இதனை 1996 ஆம் ஆண்டில் கண்டு பிடித்தார். பிணைத்துக் கட்டப்படும் பொருட்கள் முடிச்சுக்கு மிக அருகில் வெட்டப்பட்டாலும் அவற்றை உறுதியாகப் பிடித்திருக்கக் கூடியதான முடிச்சொன்றை உருவாக்குவதே அவரது நோக்கமாக இருந்தது. போவா முடிச்சு, இறுக்கு முடிச்சுடனும், இரட்டை இடுக்கி முடிச்சுடனும் தொடர்புள்ளது. இது மேலே சொல்லப்பட்ட இரண்டு முடிச்சுக்களினதும் அமைப்பையும் இயல்புகளையும் ஒருங்கே தன்னகத்துக் கொண்டுள்ளது.  
உருளை வடிவப் பொருட்களைச் சேர்த்துக் கட்டுவதற்கு இம் முடிச்சு பெரிதும் உகந்தது.
# ஆசிலியின் தொடுப்பு

**ஆசிலியின் தொடுப்பு** (Ashley's bend) என்பது இரண்டு கயிறுகளின் முனைகளைத் தொடுத்துக் கட்டுவதற்கான ஒரு தொடுப்பு வகை முடிச்சு ஆகும். இது பாதுகாப்பானதும் குறிப்பிடத்தக்க அளவு இழுவையையும், அசைவுகளையும் தாங்கக்கூடியது. இது செப்பெலின் முடிச்சை ஒத்தது. இம் முடிச்சு வழுக்கும் தன்மை உடையதல்ல எனினும், சுமையேற்றப்பட்ட பின் அவிழ்ப்பதற்குக் கடினமானது.  
இது ஆசிலியின் நூலில் காட்டப்பட்டிருந்தாலும் இதற்குப் பெயர் எதுவும் கொடுக்கப்படவில்லை. ஆசிலி இதுபற்றிச் சாதகமான கருத்துக் கொண்டிருந்தாரா என்பதும் தெளிவில்லை.
# இடுக்கி முடிச்சு

**இடுக்கி முடிச்சு** (Constrictor knot) என்பது, மிகத் திறம்பட்ட பிணைப்பு முடிச்சுக்களுள் ஒன்று. எளிமையானதும் பாதுகாப்பானதுமான இந்த முடிச்சு இறுகிய பின்னர் அவிழ்ப்பதற்குக் கடினமானது. இது பிரிநிலைக் கண்ணிமுடிச்சைப் போன்றது ஆயினும் சில வேறுபாடுகள் உண்டு.
# இடுக்கி முடிச்சு

## வரலாறு

முதன் முதலாக 1944 ஆம் ஆண்டில் கிளிபர்ட் ஆசிலியின் நூலில் இது வெளியிடப்பட்டது ஆயினும் இது இதற்குப் பல காலம் முந்தியது எனக் கருதப்படுகிறது. தானே இதனை 25 ஆண்டுகளுக்கு முன்னர் கண்டுபிடித்ததாக ஆசிலி கருதியதாகத் தெரிகிறது. ஆனால், ஆய்வுகள் இவர் இதனைக் கண்டுபிடித்திருக்க முடியாது என்கின்றன. இதன் தோற்றம் எவ்வாறிருப்பினும் இதனைப் பரவலாக அறிமுகப்படுத்தி அதனை இன்றைய நிலைமைக்குக் கொண்டுவந்தவர் ஆசிலியே என்பதில் ஐயம் இல்லை.
# இடுக்கி முடிச்சு

## முடியும் முறை

கீழே காட்டப்பட்டிருப்பதே இம் முடிச்சைப் போடுவதற்கான அடிப்படையான முறை ஆகும். எனினும், இதனை இடைக் கயிற்றிலும் போட முடியும்.  
1. பொருளை ஒருமுறை சுற்றிச் செயல்முனையை நிலைப்பகுதிக்கு மேலாகத் திரும்பவும் கொண்டுவரவேண்டும்.
1. பொருளுக்குப் பின்புறமாகக் கொண்டுசெல்ல வேண்டும்.
1. செயல்முனையை நிலைப்பகுதிக்கு மேலாகக் கொண்டுவந்து, பின்னர் riding திருப்பத்துக்குக் கீழாகவும் நிலைத்தபகுதிக்குக் கீழாகவும் கொண்டுவந்து riding திருப்பத்துக்குக் கீழே ஒரு நுனி முடிச்சை உருவாக்க வேண்டும்.
1. முனைகள் படத்தில் காட்டியபடி திருப்பங்களிடையே வெளிப்படுவதை உறுதிப்படுத்திக் கொள்ள வேண்டும்.
# இடுக்கி முடிச்சு

## பயன்பாடு

இடுக்கி முடிச்சு, தற்காலிகமான அல்லது ஓரளவு நிரந்தரமான கட்டுப் போடவேண்டிய இடங்களில் பயன்படுத்துவதற்கு உகந்தது. இதன் பிணைப்பு விசை சிறிய பகுதியில் இருப்பதால் சிறிய பொருட்களைக் கட்டுவதற்குப் பொருத்தமாக உள்ளது. மென்மையான, பைகளின் வாய்கள் போன்றவற்றை இம்முடிச்சைப் பயன்படுத்திக் கட்டலாம். இவ்வேளைகளில் விறைப்புத் தன்மை கொண்ட கயிற்றைப் பயன்படுத்தலாம். கடினமான பொருட்களைக் கட்டுவதாயின் மென்மையான இழுபடக்கூடிய கயிறுகளைப் பயன்படுத்தலாம். இம்முடிச்சு கட்டப்பட்ட பொருட்களை அதிகமாக நெருக்குவதனால் அப்பொருட்களின் மேற்பரப்புக்களிலோ அல்லது வடிவத்திலோ பழுதுகளை ஏற்படுத்தக்கூடும்.  
வெட்டப்பட்ட பல்லிழைக் கயிறுகளின் முனை குலைந்துவிடாமல் இருப்பதற்காக தற்காலிகமாக அம்முனைகளைச் சுற்றிக் கட்டுவதற்கு இந்த முடிச்சுப் பயன்படுவது உண்டு.
# இரட்டை இடுக்கி முடிச்சு

**இரட்டை இடுக்கி முடிச்சு** (Double constrictor knot) என்பது மிகத்திறம் வாய்ந்த பிணைப்பு முடிச்சுக்களுள் ஒன்று. இது, பொதுவான "இடுக்கி முடிச்சிலும்" வலிமையானதும், பாதுகாப்பானதும் ஆகும். அடிப்படையான இடுக்கி முடிச்சுக்கு இன்னொரு திருப்பம் ஒன்றைச் சேர்ப்பதன் மூலம் இந்த முடிச்சு இடப்படுகின்றது. மெழுகு பூசப்பட்ட கயிறுகள் போன்ற வழுக்கக்கூடிய கயிறுகளைப் பயன்படுத்தும்போது இம்முடிச்சுப் பெரிதும் பயனுள்ளது. ஒன்றுக்கு மேற்பட்ட திருப்பங்களை மேலதிகமாக இட்டால் இதன் பாதுகாப்புக் கூடுவதில்லை என்பதுடன், முடிச்சைச் சீராக இறுக்குவதும் கடினமாகி விடும்.  
1. பொருளை ஒருமுறை சுற்றிச் செயல்முனையை நிலைப்பகுதிக்கு மேலாகத் திரும்பவும் கொண்டுவரவேண்டும்.
1. இதே வழியில் இரண்டாவது திருப்பத்தைச் செய்ய வேண்டும்.
1. செயல்முனையை நிலைப்பகுதிக்கு மேலாகக் கொண்டுவந்து, பின்னர் riding திருப்பத்துக்குக் கீழாகவும் நிலைத்தபகுதிக்குக் கீழாகவும் கொண்டுவந்து riding திருப்பத்துக்குக் கீழே ஒரு overhand முடிச்சை உருவாக்க வேண்டும்.
1. முனைகள் படத்தில் காட்டியபடி திருப்பங்களிடையே வெளிப்படுவதை உறுதிப்படுத்திக் கொள்ள வேண்டும்.  
முடிச்சில் உள்ள இழுவிசையைச் ஒரேதன்மைத்து ஆக்குவதற்காக முடிச்சைக் கவனமாகச் சீராக்க வேண்டும். முடைச்சை ஓரளவு இறுக்கியபின் முனைகளை இழுத்து உறுதிப்படுத்த வேண்டும்.
# பிரிநிலைக் கண்ணிமுடிச்சு

**பிரிநிலைக் கண்ணிமுடிச்சு** (Clove hitch) என்பது ஒருவகைக் கண்ணிமுடிச்சு ஆகும். பௌலைன், பாய்மரக் கயிற்றுத் தொடுப்பு என்பவற்றுடன் இதுவும் ஒரு மிகவும் இன்றியமையாத முடிச்சுக்களில் ஒன்றாகக் கருதப்படுகின்றது. இது ஒன்றன்பின் ஒன்றாகக் கட்டப்படும் இரண்டு ஒத்த அரைக் கண்ணிமுடிச்சுக்களை உள்ளடக்கியது. குறுக்கு முடிச்சாகப் பயன்படும்போது இது சிறப்பாகச் செயல்பட வல்லது. இதனைப் பிணைப்பு முடிஆச்சாகவும் பயன்படுத்தலாம் ஆயினும், இவ்வகைத் தேவைக்கு இம்முடிச்சு அவ்வளவு பாதுகாப்பானது அல்ல. கயிறொன்றின் நிலைத்தபகுதியில் போடப்படும் பிரிநிலைக் கண்ணிமுடிச்சு, அரைக் கண்ணிமுடிச்சு கட்டப்பட்ட பொருளை நோக்கிச் செல்கிறதா அல்லது எதிர்ப்புறமாகச் செல்கிறதா என்பதைப் பொறுத்து இரண்டு வகைப்படும். இவை, இரண்டு அரைக் கண்ணிமுடிச்சு (Two half-hitches), பாய்க்கயிற்றுக் கண்ணிமுடிச்சு (Buntline hitch) என்பனவாகும்.  
and slipped onto a carabiner.]]
வழமையான முறையில் ஒரு முனையில் மட்டும் சுமையேற்றும்போது பிரிநிலைக் கண்ணிமுடிச்சு வழுகிவிடக்கூடியது. குறுக்கு முடிச்சில் பயன்படுவதுபோல இரு முனைகளிலும் சுமையேற்றும்போதே இது திறம்படச் செயல்படும். மெல்லிய அல்லது வழுக்கும் தன்மை கொண்ட கயிறுகளைப் பயன்படுத்தும்போது இம் முடிச்சு அதிகம் நம்பத்தகுந்ததாக இராது. சிறப்பாக, அசைந்தாடும் அல்லது சுற்றுகின்ற பொருட்களைக் கட்டும்போது இலகுவாக அவிழ்ந்துவிடும். இதனாலேயே, செயல்முனையின் நீளத்தைச் சீராக்க வேண்டிய தேவைகள் உள்ள வேளையில் இதனைப் பயன்படுத்துகின்றனர். சில வேளைகளில் இம் முடிச்சு அவிழ்ப்பதற்குக் கடினமாக இருக்கும் வகையில் இறுகி விடுவதும் உண்டு.  
கழியொன்றைச் சுற்றிப் பிரிநிலைக் கண்ணிமுடிச்சு இடுவதற்கு முதலில் செயல்முனை மேலாக இருக்கும்படி வைத்து அக் கழியைச் சுற்றித் தடம் ஒன்றைப் போடவேண்டும். செயல்முனையை இன்னும் ஒருமுறை கழியைச் சுற்றி எடுத்துக் கயிறு குறுக்காக வெட்டும் இடத்துக்குக் கொண்டுவர வேண்டும். பின்னர் செயல்முனையைக் கயிற்றுச் சந்திப்புக்குக் கீழாக எடுத்து இறுக்கிக்கொள்ள வேண்டும்.  
இம் முடிச்சைக் கயிற்றின் இடைப்பகுதியிலும் போட்டுக்கொள்ள முடியும். இவ்வாறு போடும்போது கயிற்றின் இரண்டு முனைகளுமே இல்லாமல் போட்டுக்கொள்ளலாம். ஆனால் இதற்குக் கட்டப்படும் ஒருமுனையாவது கயிற்றுத் தடத்தின் ஊடாக அதனைச் செலுத்தும் வகையில் இருக்கவேண்டும். இதற்கு கயிற்றின் இடைப்பகுதியில் ஒன்றுக்கொன்று எதிரெதிராக இருக்கும்படி இரண்டு தடங்களைப் போட்டுக்கொள்ள வேண்டும். பின்னர் தடங்களை ஒன்றன்மீது ஒன்று வைத்து அதனூடாகக் கழியின் ஒரு முனையைச் செலுத்தி வேண்டிய இடத்துக்குக் கொண்டுவந்து இறுக்கிக் கொள்ளலாம். படத்தில் காட்டியபடி ஒரு வளையத்தில் இம்முடிச்சைப் போடுவதற்கும் இறுதியாக விளக்கிய முறை பயன்படும்.
# பாய்க்கயிற்றுக் கண்ணிமுடிச்சு

**பாய்க்கயிற்றுக் கண்ணிமுடிச்சு** (Buntline hitch) கயிறொன்றை ஒரு பொருளுடன் இணைப்பதற்குப் பயன்படும் ஒரு முடிச்சு ஆகும். பாதுகாப்பானதும், இலகுவாகப் போடத்தக்கதுமான இம் முடிச்சு கூடிய சுமையைத் தாங்கியபின்னர் இறுகிவிடக்கூடும். இதனால், இம் முடிச்சைப் பயன்படுத்த வேண்டி ஏற்படும்போது சிலவேளைகளில் இதனை உருவி அவிழ்க்கக் கூடிய வடிவில் போடுவது வழக்கம். இம் முடிச்சை முடிவதற்கு முதலில் இரண்டாம் அரைக் கண்ணிமுடிச்சு கட்டவேண்டிய பொருளை நோக்கி இருக்கும்படி, கயிற்றின் நிலைத்த பகுதியைச் சுற்றி ஒரு பிரிநிலைக் கண்ணிமுடிச்சைப் போட்டுக் கொள்வர்.
# பாய்க்கயிற்றுக் கண்ணிமுடிச்சு

## வரலாறு

மிகவும் எளிமையானதும், பயன்பாட்டுத்திறம் கொண்டதுமான இந்த முடிச்சுப் பழங்காலத்திலேயே புழக்கத்தில் இருந்திருக்க வேண்டும் எனக் கருதப்படுகின்றது. பாய்மரக் கப்பல்களின் காலத்தில், குறுக்குப் பாய்மரக் கயிறமைப்புக் கொண்ட கப்பல்களில் பாய்மரக் கயிறுகளைப் பாய்களின் அடிப்பகுதியில் கட்டுவதற்கு இம் முடிச்சையே பயன்படுத்தினர். இத்தேவைக்கு இம் முடிச்சு விரும்பப்பட்டமை அதன் பாதுகாப்பையும், நம்பகத் தன்மையையும் காட்டுகிறது. இம் முடிச்சு உறுதிப்பட்டதும், குலுக்கல்கள் முதலியன முடிச்சை மேலும் இறுக்குவதேயன்றித் தளர்வடையச் செய்யா.  
தற்காலத்து வழுக்கும் தன்மை கொண்ட செயற்கைக் கயிறுகளிலும் இம்முடிச்சு திறம்படச் செயல்படுவதால் அண்மைக்காலத்தில் இம் முடிச்சின் பயன்பாடு கூடியுள்ளது.
# பாய்க்கயிற்றுக் கண்ணிமுடிச்சு

## பயன்பாடு

பாய்க்கயிற்றுக் கண்ணிமுடிச்சு, கயிறுகளை, வளையங்கள், துளைகள், தூண்கள், கழிகள் போன்றவற்றுடன் இணைப்பதற்கு சிறிய அளவினதும், பாதுகாப்பானதுமான முடிச்சுத் தேவைப்படும் இடங்களில் பயன்படுகின்றது. வழுக்கு முடிச்சல்லாத வடிவம் இடைத்தரமான சுமைகளுக்கும், அவிழ்க்கப்படவேண்டிய தேவையற்ற வேளைகளிலும் பயன்படுத்த உகந்தது. கூடிய சுமைகள் தொடர்புபடும்போது இம் முடிச்சுக்கள் அவிழ்க்க முடியாதவாறு இறுகிவிடுகின்றன.  
இதன் வழுக்கு முடிச்சு வடிவம் பாதுகாப்பானதும் தற்காலிகமானதுமான கண்ணிமுடிச்சுத் தேவைப்படும்போது வசதியானது. எடுத்துக்காட்டாக வண்டிகளில் சுமைகளை வைத்துக் கட்டும்போது ஒரு பக்கத்தில் நிரந்தரமான சுமையுந்துக் கண்ணி முடிச்சையும் அடுத்த பக்கத்தில் பாய்க்கயிற்றுக் கண்ணிமுடிச்சின் வழுக்கு வடிவத்தையும் பயன்படுத்தலாம்.
# கொசு உள்ளான்

**கொசு உள்ளான்** (Little Stint) என்பது கரைப்பறவைகள் (shore birds or waders) வகையைச் சார்ந்த ஒரு சிறிய பறவை. இது ஆர்க்டிக் ஐரோப்பா மற்றும் ஆசியாவில் இனப்பெருக்கம் செய்கிறது. இது குளிர்காலத்தில் நீண்ட தொலைவு தெற்கே ஆப்பிரிக்கா மற்றும் தெற்காசியாவிற்கு வலசை போகிறது. இது எப்போதாவது வட அமெரிக்காவிற்கும் ஆத்திரேலியாவிற்கும் அலைந்து திரிந்து வருகிறது.
# கொசு உள்ளான்

## விளக்கம்

இது அளவில் காடையைவிட அளவில் சிறியது. இது சிறிய, கூரான, கருமை நிற அலகு, நடுத்தரமான நீளங்கொண்ட கருங்கால்களையும் உடையது; வேகமாக இயங்கக்கூடியது. இனப்பெருக்கம் செய்யும் முதிர்ந்த பறவைகளின் நெஞ்சில் ஒரு ஆரஞ்சு சாயமும், வெள்ளை தொண்டையும், முதுகில் வலுவான வெள்ளை V அடையாளமும் இருக்கும். குளிர்காலத்தில் வலசை போகும் இவற்றின் உடலின் மேற்பகுதி சாம்பல் பழுப்பாகக் கறைகளும் புள்ளிகளும் கொண்டதாயும் அடிப்பாகம் தூய வெண்மையாகவும் இருக்கும்.
# நுனித் தொடுப்பு

**நுனித் தொடுப்பு** என்பது இரண்டு கயிறுகளைத் தொடுப்பதற்குப் பயன்படும் எளிமையான தொடுப்பு முடிச்சு ஆகும். **ஒருபக்க நுனித் தொடுப்பு**, **ஐரோப்பிய இறப்பு முடிச்சு** போன்ற பெயர்களாலும் இம் முடிச்சு அழைக்கப்படுகிறது. முடிச்சு கயிறுகளின் திசையில் அல்லாமல் ஒரு பக்கமாக விலகி இருப்பதால் "ஒரு பக்க நுனித் தொடுப்பு" என்னும் பெயரும், ஐரோப்பாவில் மலையேறும் முயற்சிகளில் இம் முடிச்சு காரணமாக ஏற்பட்ட தீநேர்ச்சிகளைக் குறித்து "ஐரோப்பிய இறப்பு முடிச்சு" என்னும் பெயரும் ஏற்பட்டது.
# நுனித் தொடுப்பு

## முடியும் முறை

1. இரண்டு கயிறுகளினதும் ஒவ்வொரு முனைகளை ஒன்றுக்கொன்று இணையாக வைக்கவேண்டும்.  
2. இரண்டையும் சேர்த்து ஒரு தடம் ஆக்கிக்கொள்ள வேண்டும்.  
3. இரண்டு செயல்முனைகளையும் ஒருங்கே சேர்த்துத் தடத்தினூடாகச் செலுத்த வேண்டும்.  
4. செயல்முனைகளையும், நிலைமுனைகளையும் இழுத்து இறுக்கிக்கொள்ள வேண்டும்.  
கயிறுகள் வெவ்வேறு அளவான விட்டங்கள் கொண்டவையாக இருந்தால், மெல்லிய அல்லது இழுபடக்கூடிய கயிறு படத்தில் காட்டிய பச்சைக் கயிறு இருக்கும் இடத்தில் இருக்குமாறு பார்த்துக்கொள்ள வேண்டும். அத்தோடு பாதுகாப்பு நுனி முடிச்சையும் இந்தக் கயிற்றைக்கொண்டே முடியவேண்டும்.
# நுனித் தொடுப்பு

## பயன்கள்

மலையேறுவோர் செங்குத்தான பாறைகளில் இறங்கும் முயற்சிகளின்போது இதனைப் பயன்படுத்துவது உண்டு. இறங்கவேண்டிய தூரம் வழமையான 50-60 மீட்டர் கயிறுகளின் நீளத்திலும் அதிகமாகும்போது கயிறுகளைத் தொடுப்பதற்கு இந்தத் தொடுப்பைப் பயன்படுத்துவர். இந்த முடிச்சின் பெரும்பகுதி கயிற்றுக்கு வெளியில் இருப்பதால், கயிறு இலகுவாக மலைச் சரிவுகளில் வழுக்குவதற்கு உதவியாக உள்ளது. அத்துடன் இம் முடிச்சின் அளவு சிறியதாக உள்ளதால், கயிற்றை இழுத்து எடுக்கும்போது பாறை இடுக்குகளில் சிக்கிக்கொள்ளாமல் வருவதற்கான வாய்ப்புக்களும் அதிகம். மேற்படி காரணங்களும் இத் தொடுப்பை இலகுவாக முடியத்தக்கதாக இருப்பதும் மலையேறுவோர் இதனைப் பரவலாகப் பயன்படுத்துகின்றனர்.
# புடைப்புச் சிற்பம்

**புடைப்புச் சிற்பம்** (*relief*) என்பது பின்னணியில் இருந்து உருவங்கள் புடைத்து இருக்கும்படி அமைக்கப்படும் ஒரு சிற்பவகை ஆகும். இச் சிற்பங்களில் செதுக்கப்படும் உருவங்கள் பின்னணியோடு ஒட்டியே இருக்கும். இதனால் இச் சிற்பங்களில் ஓரளவு முப்பரிமாணத் தன்மை காணப்பட்டாலும், உருவங்களின் ஒரு பக்கம் மட்டுமே தெரியக் கூடியதாக அமைந்திருக்கும். தனித்து நிற்கும் முழு உருவச் சிற்பங்களைப் போல் எல்லாப் பக்கங்களையும் பார்க்க முடியாது. எனினும் புடைப்புச் சிற்பங்களின் புடைப்பின் அளவு பல்வேறாக அமைந்திருப்பது உண்டு. மிகச் சிறிய அளவே புடைத்துக் காணப்படும் சிற்பங்களும், உருவங்களின் பெரும் பகுதிகள் தெரியக் கூடியவாறு அமைந்த சிற்பங்களுக்கும் எடுத்துக் காட்டுகள் ஏராளமாக உண்டு.  
"புடைப்புச் சிற்பம்" என்னும் சொல் சிற்பங்களை உருவாக்கும் ஒரு குறிப்பிட்ட முறையையே குறிக்கிறது. இந்த முறையைப் பயன்படுத்திப் பல்வேறு நாகரிகக் காலங்களிலும், இடங்களிலும் உருவாக்கப்பட்ட சிற்பங்கள் அந்தந்த நாகரிகங்களுக்குரிய கலைப் பாணிகளைத் தழுவி வேறுபட்டு அமைகின்றன. எடுத்துக்காட்டாக கிரேக்க, ரோமப் புடைப்புச் சிற்பங்கள் அவர்களுடைய ஏனைய சிற்ப ஓவிய வடிவங்களைப் போன்றே உலகில் காணும் உருவங்களை காண்கின்றவாறே உருவாக்கினர். ஆனால் இந்தியப் புடைப்புச் சிற்பங்களில், ஓரளவு குறியீட்டுத் தன்மை காணப்படுகின்றது.
# புடைப்புச் சிற்பம்

## வகைகள்

புடைத்திருக்கும் அளவை அடிப்படையாகக் கொண்டு புடைப்புச் சிற்பங்கள் "தாழ் புடைப்புச் சிற்பங்கள்", "உயர் புடைப்புச் சிற்பங்கள்" என இருவகையாக உள்ளன. எனினும், இவற்றுக்கு இடையேயான எல்லை தெளிவானது அல்ல. எவ்வளவு புடைத்திருந்தால் அது உயர் புடைப்புச் சிற்பம் என்று தெளிவான வரையறை கிடையாது. ஒரே சிற்பத்திலேயே இரண்டு வகைகளும் காணப்படுவது உண்டு. முன்னணியில் இருக்கும் முக்கியமான உருவங்கள் கூடிய அளவுக்குப் புடைத்திருக்க, பின்னணிக் காட்சிகள் தாழ் புடைப்புச் சிற்பங்களாக அமைந்திருப்பதைக் காண முடியும்.  
தொடக்ககாலப் புடைப்புச் சிற்பங்கள் தாழ் புடைப்புச் சிற்பங்களாகவே அமைந்திருக்கக் கூடும்.
# புடைப்புச் சிற்பம்

## பொருட்கள்

.
புடைப்புச் சிற்பங்கள் கல், மரம், உலோகம் முதலிய பல்வேறு பொருட்களில் உருவாக்கப்பட்டு உள்ளன. மரத்தில் செதுக்கு வேலைகளைச் செய்வது இலகுவாக இருப்பதால் காலத்தால் முந்திய புடைப்புச் சிற்பங்கள் மரத்தால் ஆனவையாகவே இருந்திருக்கும். ஆனாலும், மரச் சிற்பங்கள் நீண்டகாலம் நிலைத்திருக்கும் வாய்ப்புக் கிடையாது ஆகையால் நமக்குக் கிடைக்கக் கூடிய மிகப் பழைய புடைப்புச் சிற்பங்கள் கல்லில் செதுக்கப்பட்டவையாக உள்ளன. மரம், கல் முதலிய பொருட்களில் செதுக்குவதன் மூலம் பகுதிகளை அகற்றிப் புடைப்புச் சிற்பங்கள் உருவாக்கப்படும் வேளை, உலோகத்தாலான புடைப்புச் சிற்பங்கள் அச்சுகளில் உருக்கி வார்க்கப்படுவதன் மூலமோ, உலோகத் தகடுகளைப் பின்புறம் அடிப்பதன் மூலமோ உருவாக்கப்படுகின்றன.
# புடைப்புச் சிற்பம்

## வரலாறு

புடைப்புச் சிற்பங்கள் பண்டைக் காலம் முதலே பல்வேறு நாடுகளின் சிற்பக்கலையின் ஒரு அம்சமாக இருந்து வந்துள்ளன. பண்டைக்கால எகிப்து, பபிலோனியா போன்ற இடங்களில் பல ஆயிரம் ஆண்டுகளுக்கு முன்பே புடைப்புச் சிற்ப முறையிலான சிற்பங்கள் இருந்தன. இவற்றின் அழிபாடுகளை இன்றும் நாம் காணமுடிகின்றது. மேற்கு நாடுகளில் கிரேக்க, ரோம நாகரிகக் காலத்திலும் புடைப்புச் சிற்பங்கள் உருவாக்கப்பட்டன. இவை கட்டிடங்களின் பகுதிகளாகவும், தனியாகவும் செதுக்கப்படன.  
இந்தியாவிலும் புடைப்புச் சிற்பங்கள் மிகப் பழைய காலம் தொட்டே இருந்து வருவதற்கான சான்றுகள் உண்டு. சிந்துவெளி நாகரிகக் காலத்தைச் சேர்ந்தனவாக, மொகெஞ்சதாரோ, அரப்பா போன்ற இடங்களில் ஏராளமாகக் கண்டுபிடிக்கப்பட்ட பல்வேறு உருவங்களைக் கொண்ட முத்திரைகள் புடைப்புச் சிற்பங்களின் கருத்துருவின் அடிப்படையைக் கொண்டவை. எனினும் இவை செதுக்கப்பட்டவை அல்ல. அச்சுக்களில் அழுத்தி உருவாக்கப்பட்டவை.  
சிந்துவெளி நாகரிகக் காலத்துக்குப் பின்னர் இந்தியாவில் உருவான பல நாகரிகக் காலங்களுக்கு உரிய கட்டிடங்களில் புடைப்புச் சிற்பங்கள் சிறப்பிடம் பெற்றுள்ளன. இந்து, பௌத்த, சமணக் கட்டிடங்கள் அனைத்திலுமே இவை காணப்படுகின்றன.  
தமிழ் நாட்டில் கல்லில் செதுக்கப்பட்ட புடைப்புச் சிற்பங்கள் பல்லவர் ஆட்சிக்காலத்துடனேயே தொடங்குகின்றன எனலாம். கோயில்களைக் குடைவரைகளாகக் கல்லில் உருவாக்கியது பல்லவர் காலத்திலேயேயாம். இக் காலக் குடைவரை கோயில்கள் பலவற்றில் புடைப்புச் சிற்பங்கள் ஏராளமாகக் காணப்படுகின்றன. மாமல்லபுரம் குடைவரைகளில் காணப்படும் புடைப்புச் சிற்பங்கள் இதற்கு நல்ல எடுத்துக்காட்டு. பின்னர் பல்லவ மன்னர்களால் கட்டப்பட்ட கற்றளிகளிலும் புடைப்புச் சிற்பங்கள் செதுக்கப்பட்டன. குடைவரைகள், கற்றளிகள் என்பவற்றைத் தவிர்த்து, பல்லவர் காலத்து நடுகற்களிலும் தமிழகத்தில் முதன் முதலாகப் புடைப்புச் சிற்பங்கள் செதுக்கப்பட்டன. இதற்கு முந்தியகால நடுகற்களில் கீறல் உருவங்களே வரையப்பட்டிருந்தன.
# மருத்துவர் முடிச்சு

**மருத்துவர் முடிச்சு** (Surgeon's knot) என்பது பாய்ச்சுருக்கு முடிச்சுக்கு (reef knot) எளிமையான திருத்தம் செய்து உருவாக்கப்பட்டது. இதில் முதல் தடம் போடும்போது கூடுதலாக இன்னொரு முறுக்குச் சேர்க்கப்படுவதன்மூலம் இரட்டை நுனி முடிச்சு ஏற்படுத்தப்படுகிறது. இதனால் உராய்வு கூடுதலாக்கப்பட்டு முடிச்சின் பாதுகாப்பு மேம்படுத்தப்படுகிறது. வெட்டுமிடங்களில் தையல் போடும்போது கூடுதலாக இடுவை தேவைப்பட்டால், அறுவை மருத்துவர்கள் இம் முடிச்சைப் பயன்படுத்துவர். இதனாலேயே இம் முடிச்சுக்கு இப்பெயர் ஏற்பட்டது. மருத்துவத்தில் மட்டுமன்றி வீச்சுத் தூண்டில் மீன்பிடித்தலிலும் இந்த முடிச்சுப் பயன்படுகின்றது.  
"மருத்துவர் முடிச்சு" ஒரு தொடுப்பு முடிச்சாகவும் பயன்படும் என்பதால் இதனை ஒரு தொடுப்பு முடிச்சாகச் சிலர் வகைப்படுத்துகின்றனர். அணிகலன்களின் உற்பத்தியில் இதனைத் தொடுப்பு முடிச்சாகப் பயன்படுத்துகின்றனர்.
# தில்

***தில்*** (*Dhill*) 2001 ஆம் ஆண்டு வெளிவந்த தமிழ்த் திரைப்படமாகும். தரணி இயக்கத்தில் வெளிவந்த இத்திரைப்படத்தில் விக்ரம், லைலா, விவேக் மற்றும் பலர் நடித்திருந்தனர்.
# தில்

## இசை

திரைப்படத்திற்கு வித்யாசாகர் இசையமைத்தார். படத்திலுள்ள அனைத்து பாடல்களும் மிகவும் பிரலமடைந்தன. "அனைத்துப் பாடல்களுமே இசை ரசிகர்களைக் கவர்ந்தன" என்று இந்து தமிழ் திசை நாளிதழ் எழுதினர்.
# தில்

## வரவேற்பு

"வெளியாகி இருபது ஆண்டுகள் கடந்துவிட்ட பிறகும் 'தில்' படத்தின் இளமைப் பொலிவு குலையவில்லை என்று உறுதியாகச் சொல்லலாம்" என்று இந்து தமிழ் திசை நாளிதழ் எழுதினர்.
# இரட்டை வளைய முடி

**இரட்டை வளைய முடி** (Double bowline) அல்லது **வட்டத் திருப்ப வளைய முடி** (round turn bowline) என்பது ஒரு தடவகை முடிச்சு ஆகும். பொதுவான பௌலைனின் ஒற்றைத் திருப்பத்துக்குப் பதிலாக இரட்டை பௌலைனில் வட்டத் திருப்பம் பயன்படுகிறது. இது பொதுவான பௌலைனிலும் கூடுதலான பாதுகாப்பான தடத்தை உருவாக்க உதவுகிறது.
# இரட்டை வளைய முடி

## பெயர்

கிளிபர்ட் ஆசிலி இதனை "இரட்டை வளைய முடி" என்று குறிப்பிட்டாலும், இப்பெயர் இன்னொரு முடிச்சான இடைப்பகுதி வளைய முடி என்பதற்கும் பொருத்தமாக அமையும். இதனால் சிலர் இம்முடிச்சுக்கு மேலே தரப்பட்டுள்ள மாற்றுப் பெயர்களில் ஒன்றைப் பயன்படுத்துகின்றனர். இன்னொரு மூலத்தில், இரட்டை வளைய முடி என்னும் பெயர் நடுக்கயிற்றில் பொதுவான வளைய முடி முடிச்சிட்டுக் கட்டப்படும் தடத்தைக் குறிப்பிடப் பயன்பட்டுள்ளது.
# இரட்டை வளைய முடி

## பயன்பாடு

"இரட்டை வளைய முடி" மலையேறுவோர் அதிகமாகப் பயன்படுத்தும் இரண்டு முடிச்சுக்களில் ஒன்று. மற்றது எட்டு வடிவ முடிச்சு. விழுவதினால் முடிச்சில் அதிக சுமை சுமத்தப்பட்டாலும், இரட்டை பௌலைனை சுலபமாக அவிழ்த்துவிடலாம். எட்டு வடிவ முடிச்சில் இது கடினமானது என்பதால் இரட்டை பௌலைனுக்கு இது ஒரு சாதகமான இயல்பு ஆகும். ஆயினும் இம் முடிச்சு எட்டு வடிவ முடிச்சிலும் பாதுகாப்புக் குறைவானது.
# மருத்துவர் தடம்

**மருத்துவர் தடம்** (Surgeon's loop) மருத்துவர் முடிச்சுப் போலவே கட்டப்படுகிறது. ஆனால் இந்த முடிச்சுக்கு இரண்டாக மடிக்கப்பட்ட நூல் பயன்படுகிறது. இதனால் பிற தடங்களை விட இதற்குக் கூடுதலான நீளம் கொண்ட நூல் தேவைப்படும். அத்துடன் இதன் அளவும் பெரியது. எனினும், விரைவாக வலிமையான தடங்களை உருவாக்குவதற்கு இந்த முடிச்சுச் சிறப்பானது என்பதுடன், பிற தடங்களுடன் இணைப்பதற்கும் இது உகந்தது.
# சுக்கிரீவன்

உறுதியளித்தல்]]  
**சுக்கிரீவன்** (ஆங்கிலம்: Sugreeva) (சமசுக்கிருதம்: : सुग्रीव, *Sugrīva*) இந்து காவியமான இராமாயணத்தில் இடம்பெறும் ஒரு கதை மாந்தர். வானரர்களின் அரசனும் வாலியின் சகோதரனும் ஆவான். சீதையைத் தேடி அலைந்த இராமனுக்கும், இலட்சுமணனுக்கும் வானரர்களின் அரசனான சுக்கிரீவனின் நட்புக் கிடைத்தது. சுக்கிரீவனின் அமைச்சராக ஜாம்பவான், அனுமான் ஆகியோர் இருந்தனர். இராமன் சுக்கிரிவனுக்கு அவனது கொடிய அண்ணனான வாலியிடமிருந்து கிட்கிந்தையை மீட்டுக் கொடுத்து அவனை கிஷ்கிந்தையின் அரசனாக்கினான். பின்னர் சுக்கிரவன் சீதையைத் தேடுவதற்கு உதவி புரிந்தான். இராமன் சீதையை அரக்கர் அரசன் இராவணனிடம் இருந்து மீட்பதற்குப் புரிந்த போரில் சுக்கிரீவன் தனது வானரப் படையுடன் உதவி புரிந்தான். இவன் சூரிய தேவனின் மைந்தன் ஆவான்.  
அவர் ஜாவானீஸ் என்றும் அழைக்கப்படுகிறார்: சுக்ரிவா, சு-கிரிப், சுகீப், சுகிரீப், சூக்ரிம், சங்க்கிப், குக்கிரிவன், துகேயிக், சுக்ரீவா அல்லது சுக்ரீவ் என்று பலப் பெயர்களில் அழைக்கப்பட்டார்.
# சுக்கிரீவன்

## சுக்கிரீவனின் கதை

ச்க்ரீவனின் கதை என்பது இராமாயணத்தின் ஒரு பகுதியாகும். மேலும் சுருக்கமான மகாபாரதத்தில் இவரைப் பற்றிய குறிப்புகள் சுருக்கமாக உள்ளது
# சுக்கிரீவன்

## சுக்கிரீவனின் கதை

### சுக்ரீவாவுக்கும் வாலிக்கும் உள்ள கருத்து வேறுபாடு

வாலி கிஷ்கிந்த ராஜ்யத்தை ஆண்டான்; அவரது குடிமக்கள் வானரர்கள் ஆவர். தாரை என்பவள் அவரின் மனைவியாவாள். ஒரு நாள், மாயாவி என்ற ஒரு அரக்கன் தலைநகரின் வாயில்களுக்கு வந்து வாலியைச் சண்டைக்கு வருமாறு சவால் விட்டான். வாலி சவாலை ஏற்றுக்கொண்டான். ஆனால் அவனைத் துரத்திச் செல்லும் போது அந்த அரக்கன் பயங்கரமான மற்றும் ஆழமான ஒரு குகைக்குள் ஓடிவிடுகிறான். சுக்ரீவனைக் குகைக்கு வெளியே காத்திருக்கச் சொல்லி, அரக்கனைப் பின்தொடர்ந்து வாலி குகைக்குள் நுழைகிறான். இருவருக்கும் நாள் கணக்கில் யுத்தம் நீடிக்கிறது.  
குகைக்குள் சென்ற வாலி நீண்ட நாட்களுக்குத் திரும்பி வராததாலும், குகையில் பலத்த கூச்சல்களைக் கேட்டதாலும் அதன் வாயிலிருந்து ரத்தம் வெளியேறுவதைக் கண்டதாலும், சுக்ரீவன் தனது சகோதரன் வாலி கொல்லப்பட்டதாக முடிவு செய்து கொண்டான். கனமான இதயத்துடன், சுக்ரீவன் குகையின் வாயிலை ஒரு கற்பாறையை மூடுவிடுகிறான். பின்னர், கிட்கிந்தைக்குத் திரும்பி, அரசாட்சியைப் ஏற்கிறான். ஒருவழியாக, வாலி, அரக்கனுடனான தனது போரில் வெற்றிபெற்று வீடு திரும்பிகிறான். சுக்ரீவன் தன்து நாட்டின் அரசனாகச் செயல்படுவதைப் கண்ட அவன், தனது சகோதரன் தனக்குத் துரோகம் இழைத்து விட்டதாக என்று முடிவு செய்கிறான். சுக்ரீவன் தாழ்மையுடன் தனது நிலையை விளக்க முயன்றாலும், வாலி அதை கேட்கவில்லை. இதன் விளைவாகச் சுக்ரீவன் அரசவையிலிருந்து ஒதுக்கி வைக்கப்படுகிறான். வாலி சுக்ரீவனின் மனைவி "ரூமா" வை வலுக்கட்டாயமாகக் கவர்ந்து சென்று விடுகிறான்., சகோதரர்கள் இருவரும் கடுமையான எதிரிகளாக மாறினர். ரிசியமுகி என்ற முனிவர் தனது நிலத்தில் வாலி கால் வைத்தால் அவனுக்கு மரணம் உண்டாகும் எனச் சாபமிட்ட காரணத்தால் வாலி அங்குக் கால் வைக்க முடியாதென்பதால் சுக்ரீவன் அங்குத் தஞ்சமடைந்தான்.
# சுக்கிரீவன்

## சுக்கிரீவனின் கதை

### சுக்ரீவனின் கூட்டணி

சுக்ரீவன் நாடு கடத்தப்பட்டபோது, தனது மனைவி சீதையை அரக்கர்களின் அரசனான ராவணனன் என்ற அரக்கனிடமிருந்து மீட்கும் முயற்சியில் ஈடுபட்டிருந்த விஷ்ணுவின் அவதாரமான இராமரை அறிமுகப்படுத்திக் கொண்டார். இராமன் சுக்ரீவனிடம் வாலியைக் கொன்றுவிடுவதாகவும், சுக்ரீவனை வானரர்களின் அரசனாக மீண்டும் நியமிப்பதாகவும் உறுதியளிக்கிறார். சுக்ரீவன், இதையொட்டி, இராமருக்கு அவரது மனைவின் தேடலுக்கு உதவுவதாக உறுதியளிக்கிறான்.
# சுக்கிரீவன்

## சுக்கிரீவனின் கதை

### இராமர் வாலியைக் கொன்று ராஜ்யத்தைச் சுக்ரீவனிடம் ஒப்படைத்தல்

சுக்ரீவனும், இராமரும் சேர்ந்து வாலியைத் தேடிச் செல்கின்றனர். இராமர் பின்னால் நின்று, சுக்ரீவன் வாலியைப் போருக்கு அழைக்கிறான். சகோதரர்கள் ஒருவருக்கொருவர் விரைந்து, மரங்கள் மற்றும் கற்களுடன், கைமுட்டிகள், நகங்கள் மற்றும் பற்களுடன் சண்டையிட்டனர். இருவரும் ஒரே தோற்றம் கொண்டிருக்கும் காரணத்தால் இராமரால் இருவரையும் பிரித்தறிய முடியவில்லை. சுக்ரீவனின் ஆலோசகர் அனுமன் சுக்ரீவனின் கழுத்தில் ஒரு பூ மாலையைப் போடுகிறான். அப்போது இராமர் தனது வில்லுடன் வெளிப்பட்டு வாலியின் இதயம் வழியாக ஒரு அம்புக்குறியைச் செலுத்துகிறார். வாலி இறந்து போகின்றான். வாலியின் மரணத்திற்குப் பிறகு, சுக்ரீவன் வானர இராச்சியத்தை மீட்டெடுத்தார், அவரது மனைவியை ரூமாவைத் திரும்பப் பெற்றார். மேலும் வாலியின் பிரதான மனைவி தாராவையும் தனது மனைவியாக்கிக் கொண்டு அவளின் மகனான அங்கதனுக்கு இளவரசர் பட்டம் சூடினான்.
# சூர்ப்பணகை

**சூர்ப்பணகை** (*Shurpanakha*, சமசுகிருதம்: शूर्पणखा, ) என்பவள் இராமாயணத்தில் இடம்பெறும் ஒரு பாத்திரம். இவள் அரக்கர் குலத்தைச் சேர்ந்த இலங்கை அரசன் இராவணனின் தங்கை. இவளது ஏனைய சகோதரர்கள் கும்பகர்ணன், விபீடணன், கரன் மற்றும் தூஷணன் ஆவார். 14 ஆண்டு வன வாசத்தின் போது இராமன், சீதை மற்றும் இலட்சுமணன் ஆகியோர் தண்டகாரண்யம் காட்டில் வாழ்ந்து வந்தபோது, சூர்ப்பணகை இராமன் மீது ஆசை கொண்டாள். சூர்ப்பணகை ராமனை அடையும் பொருட்டு சீதையைக் கொலை செய்ய முயலகையில் அது தடுக்கப்பட்டு இலட்சுமணன் அவளது மூக்கையும், காதுகளையும் வெட்டித் துரத்திவிட்டான். இதனால் கோபமடைந்த சூர்ப்பணகை தனது அண்ணன் இராவணனிடம் முறையிட்டாள். தனது தங்கைக்கு நேர்ந்த நிலையையிட்டுச் சினம் கொண்ட இராவணன், இராமனைப் பழிவாங்க எண்ணிச் சீதையைக் கவர்ந்து கொண்டு வந்து இலங்கையின், அசோகவனத்தில் சிறை வைத்தான்.
# சூர்ப்பணகை

## சூர்ப்பணகையின் அழகு

சூர்ப்பனகை ஒரு அழகான மங்கை என்பது பல இடங்களில் மறைக்கப்படுகிற ஒரு நிகழ்வு. பொதுவாக அவள் அழகில்லாத பெண்ணாகவே இராமாயணத்தில் சித்திரிக்கப்படுகிறாள். அவள் எத்தகைய அழகு மங்கை என்பதை கம்பன் இராமன் வாயிலாகவே வெளிப்படுத்துகிறார்.  
பிறக்கும்போதே அவள் தன் தாய் **கேகசி** மற்றும் பாட்டி தாடகை ஆகியவர்களையும் அழகில் விஞ்சியிருந்தாள். அவள் கண்களின் அழகை முன்னிட்டு மீனாட்சி என்றும் அழைக்கப்பட்டாள்.  
பொருள்: சிவந்த கயல் மீன் போன்று பிறழும் கரிய நீண்ட கண்கள் கொண்டவள். தேன் ஊறும் தாமரை வசம் செய்யும் திருமகள் இலட்சுமி இவளே என்று இராமன் இயம்புகிறான்.
# சூர்ப்பணகை

## வால்மீகி ராமாயணத்தில்

கம்பராமாயணத்தில் மேற்படி இருந்தாலும், வால்மீகியில் அவ்வாறு இல்லை. அவள் ராமனைக் கண்டு மோகிக்கும்போது, கிழப்பருவம் எய்திய ஒரு ராட்சசியாகவே வர்ணிக்கப்படுகிறாள்.இராமனின் அழகில் மயங்கிய சூர்ப்பனகை, அவன் தன்னை மணந்துக்கொள்ள விரும்பினால். இராமன் ஏகபத்தினிவிரதன் என்பதால் அவன் தனக்கு ஒரேயொரு மனைவிதான் எனக் கூறித் தவிர்க்கிறார். பொறுக்க இயலாத சூர்ப்பனகை இராமனை அடைய வேண்டும் என்ற எண்ணத்தில் சீதையைக் கொல்ல துணிகிறாள். சீதையைக் காக்க எண்ணிய இலக்குவன் அவள் மூக்கையும் காதுகளையும் வெட்டிவிடுகிறான்.  
கம்பராமாயணத்தில், காதுகளையும், மூக்கையும், முலையையும் அரியும் லட்சுமணன், மூலக்கதையான வால்மீகியில் காதுகளையும் மூக்கையும் மட்டுமே அரிகிறான்.
# கும்பகருணன்

**கும்பகருணன்** அல்லது **கும்பகர்ணன்** (ஆங்கிலம்: Kumbhakarna) (சமசுகிருதம்: कुम्भकर्ण ) என்பவன் இந்து புராணமான இராமாயணத்தில் இடம்பெறும் ஒரு கதை மாந்தர். இவன் அரக்கர் குலத்தைச் சேர்ந்த இலங்கை அரசன் இராவணனின் தம்பி ஆவான்.  
பிரம்மனிடம் தவறுதலாக நித்திரை என்னும் வரத்தை கேட்டு பெற்றான். அதனால் அவனது வாழ்வில் பல காலம் தூக்கத்தில் கழிந்தது. அவனுக்கு கொடூரமான அளவு மற்றும் மிகுந்த பசி இருந்தபோதிலும், அந்தச் சமயங்களில் நல்ல குணமுடையவன் மற்றும் சிறந்த போர்வீரன் என்று விவரிக்கப்பட்டான், இருப்பினும் அவன் அவனது சக்தியைக் காட்ட போரின்போது பல குரங்குகளைக் கொன்று சாப்பிட்டான். இராவணனின் செயற்பாடு சரியல்ல என்று தெரிந்தும், இராமன் சீதையை மீட்க இராவணனுடன் புரிந்த போரில், இராவணனுக்கு உதவினான். இப்போரில் அவன் இறந்தான்.  
அவன் போரில் மிகவும் பலசாலியாகவும், புத்திசாலியாகவும் யாராலும் வெல்ல முடியாத போர்வீரனாகக் கருதப்பட்டான், தேவர்களின் அரசனான இந்திரன் அவனையும் அவனது பலத்தையும் கண்டு கவலையடைந்து அவன் மீது பொறாமைப்பட்டான். அவனது சகோதரர்களான ராவணன் மற்றும் விபீடணன் ஆகியோர் ஆவர். கும்பகர்ணன் பிரம்மாவை நோக்கி ஒரு பெரிய வேள்வியையும் தவத்தையும் செய்தான். பிரம்மாவிடம் ஒரு வரம் கேட்க வேண்டிய நேரம் வந்தபோது, அவனது நாக்கை இந்திரனின் வேண்டுகோளின் பேரில் சரசுவதி தேவியால் கட்டப்பட்டது; இதன் காரணமாக, இந்திராசனத்தை (இந்திரனின் இருக்கை) கேட்பதற்கு பதிலாக, அவர் நித்ராசனத்தைக் கேட்டார் (தூங்க படுக்கை). அவர் நிர்தேவத்வத்தை (தேவர்களை நிர்மூலமாக்குவது) கேட்க விரும்புவதாகவும், அதற்கு பதிலாக நித்ராவத்வம் (தூக்கம்) கேட்டதாகவும் கூறப்படுகிறது. அவரது கோரிக்கை வரமாக வழங்கப்பட்டது. இருப்பினும், அவரது சகோதரன் ராவணன் பிரம்மாவிடம் இந்த வரத்தை தவிர்க்கச் சொன்னான், ஏனெனில் இது உண்மையில் ஒரு சாபக்கேடாக இருந்தது. அவன் ஆறு மாதங்கள் தூங்கினான், அவன் விழித்தபோது, மனிதர்கள் உட்பட அருகிலுள்ள எல்லாவற்றையும் சாப்பிட்டார். அவன் "புக்குரோஷ்ஜா இ ஃபெஜுரின்" அல்பேனியன் என்றும் அழைக்கப்படுகிறான்
# கும்பகருணன்

## தோற்றம்

பாகவத புராணத்தில், கும்பகர்ணன், விஷ்ணுவின் இருப்பிடமான வைகுந்தத்தைக் காத்துக் கொண்டிருந்த விசயன் என்பவனின் அவதாரம் என்று கூறப்படுகிறது. சனகாதி முனிவர்கள் இட்ட சாபத்தால் பூமியில் வந்து பிறந்ததாக கூறப்படுகிறது. விசயனுவுக்கு ஆரம்பத்தில் மரண தண்டனை விதிக்கப்பட்டது, ஆனால் விஷ்ணுவிடம் கோரிய பின்னர், விஷ்ணு இருப்பிடமான வைகுந்தம் (நித்திய ஆனந்தத்தின் இடம்) திரும்ப அனுமதிப்பதற்கு முன்பு, அவர்களின் தண்டனையைக் குறைக்க ஒப்புக்கொண்டனர். அவனது சகோதரன் செயன் இராவணனாக மாறியபோது, விசயன் பூமியில் கும்பகர்ணன் என்ற அரக்கனாக ஆனான்.
# கும்பகருணன்

## யுத்தம்

சீதையை மீட்டெடுக்கும் இறுதி போரின் போது இராவணன் மற்றும் அவனது படையினரும் இராமனால் அவமானப்படுத்தப்பட்டார்கள். தனது சகோதரர் கும்பகர்ணனின் உதவி தேவை என்று அவர் முடிவு செய்தார். தூங்கிகொண்டிருந்த கும்பகர்ணனை மிகுந்த சிரமத்துடன் விழித்தெழ வைத்தாரன். ஆயிரம் யானைகள் அவனைக் கடந்து சென்ற பிறகுதான் அவர் எழுந்தான் (ரமாயாணா 6.48.47).  
இராமனுடனான இராவணனின் போரின் சூழ்நிலைகள் குறித்து அவனுக்கு அறிவிக்கப்பட்டபோது, அவன் செய்வது தவறு என்று ராவணனனுக்கு அறிவுறைக் கூற முயன்றான். இருப்பினும், அவன் தனது சகோதனுக்கு விசுவாசமாக இருந்ததால் போரில் சண்டையிட முடிவு செய்தான். குடிபோதையில் கும்பகர்ணன் போருக்குச் சென்று ராமரின் படையை அழித்தான். சுக்கிரீவன் கைதியாக அழைத்துச் சென்றான், ஆனால் இறுதியில் இராமரால் கொல்லப்பட்டான். இராவணன் தன் சகோதரனின் மரணத்தைக் கேள்விப்பட்டதும், மயங்கி, தான் உண்மையிலேயே அழிந்துவிட்டதாக அறிவித்தான்.
# விபீடணன்

**விபீடணன்**, **விபீசணன்** அல்லது **வீடணன்** இராமாயணத்தில் இடம்பெறும் ஒரு ஒரு கதை மாந்தர்.இவனின் மனைவி சரமை. இவரது மகள் திரிசடை ஆவார். இவன் இராவணனின் தம்பி ஆவான். நீதி நியாயத்தின் படி வாழ்ந்து வந்தான். சீதையை இராவணன் கடத்தி வந்த போது அநியாயம் என்று எடுத்து உரைத்தான். சீதையை விட்டுவிடுமாறு பல ஆலோசனைகள் கூறினான். ஆனால் இராவணன் அதனை ஏற்றுக்கொள்ள மறுத்துவிட்டான். நியாயத்துக்கு எதிராக இராவணனுக்கு உதவ விரும்பாத விபீடணன் இராமனிடம் அடைக்கலம் அடைந்து அவனுக்கு உதவினான். இராவணனுக்கு எதிராக இராமன் நடத்திய போரில் இராவணனும், அவனது கூட்டத்தினரும் மாண்டனர். இராமன் விபீடணனை இலங்கை அரசனாக முடி சூட்டினான்.ஏழு சிரஞ்சீவிகளில் இவனும் ஒருவன்.
# விபீடணன்

## படக்காட்சிகள்

கோதண்டராமர் கோயிலின் கருவறைச் சுவர்களில் வரைந்துள்ள இராமாயண நிகழ்வுகளில், வீடணன் குறித்தான சித்திரங்கள்.
# படிமம்:Dhill dvd.jpg

### Fair use in தில்

This copyrighted image is used in the English-language Wikipedia article "தில்." The manner of said use constitutes a "fair use" under United States copyright law. Specifically:
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate the DVD in question.
1. Said image is the primary means of visual identification of the main topic of the article; that is, the work that is distributed via the DVD media.
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. The market for the original DVD product will not be diminished by this use of the image. In fact, this use is likely to encourage the increased legitimate sales of said DVD's.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. Since it is copyrighted DVD keep case box art, the image is not replaceable with an uncopyrighted or freely copyrighted image of comparable educational value.
1. Digital versions of this image have been previously published on numerous websites, so this use on Wikipedia does not make the image significantly more accessible.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# ஆஜில் மென்பொருள் விருத்தி

**அஜில் மென்பொருள் விருத்தி** என்பது ஒரு மென்பொருள் விருத்தி முறையியல் ஆகும். இது கூட்டாக, தாமாக ஒழுங்கு செய்து, மடக்கு முறையில் விருத்திப் பணிகளை செய்யும் முறையாகும். அதிக நேரம் ஆவணப்படுத்தலிலும் வடிவமைப்பிலும் செலுத்தாமல், வேகமாக வேலை செய்யும் பகுதிகளை உருவாக்கி, ஒருங்கிணைத்து, இலக்கை நோக்கி முன்னேறுவது அஜில் முறையின் பண்பாகும். மடக்கு முறையில் விருத்திப் பணிகள் நடைபெறுவதால் மாற்றங்களை செய்வது இலகுவாகிறது.
# ஆஜில் மென்பொருள் விருத்தி

## கொள்கைகள்

அஜில் மென்பொருள் விருத்தி என்பது பல தரப்பட்ட கூறுகளைக் கொண்டது. 2001 வெளியிடப்பட்ட ஆவணம் இந்த முறையின் கொள்கைகள் பலவற்றை எடுத்துரைப்பதில் ஒரு முக்கியமானதாகும்.  
- மனிதர்கள், ஊடாட்டம் எதிர் முறைவழியாக்கம், கருவிகள்
- வேலை செய்யும் மென்பொருள் எதிர் முழுமையான ஆவணங்கள்
- பயனர் கூட்டாக்கம் எதிர் ஒப்பந்த பேச்சுவார்த்தை
- மாற்றங்களுக்கு ஈடுகொடுத்தல் எதிர் திட்டத்தை பின்பற்றல்
# அருவி மாதிரி

**அருவி மாதிரி** அல்லது **அருவி முறையியல்** என்பது 'மென்பொருள் மேம்பாட்டு முறையியல்' ஆகும். இது ஒவ்வொரு படிநிலையையும் வரிசையாக கடப்பதை வலியுறுத்துகிறது. இது திட்டமிடுவதற்கும், வடிவமைப்பதற்கும் கவனம் தரும் முறையாகும். மென்பொருள் கட்டமைப்பு பணிகள் சீராக, தொடர்ச்சியாக ஒன்றில் இருந்து ஒன்றுக்கு போவதால் அருவி மாதிரி என்று பெயர் வந்தது. இது புரிந்துகொள்வதற்கு எளிமையானதாகும். எனவே, மென்பொருள் தொடர்பான அடிப்படை நூல்களில் அருவி மாதிரியைப் பற்றிய பாடங்கள் சேர்க்கப்பட்டுள்ளன. ஏனைய மாதிரிகளை ஒப்பிடும்பொழுது, இது பழைமையானதாகும்.
# அருவி மாதிரி

## நன்மையும் தீமையும்

மென்பொருளுக்கு என்னென்ன தேவை என்ற தெளிவு கிடைக்கக்கூடிய திட்டங்களுக்கு, அருவி மாதிரியை பயன்படுத்தலாம். சில வாடிக்கையாளர்கள் மென்பொருளுக்கான தங்கள் தேவைகளை அடிக்கடி மாற்றக் கூடும். அத்தகைய திட்டங்களுக்கு அருவி மாதிரி ஏற்றதல்ல. ஏனெனில், தேவைக்குறிப்புகளை முழுமையாக சேகரித்துவிட்டே பிற படிநிலைகளுக்கு செல்ல வேண்டும். அப்படி சென்ற பின்னர், மீண்டும் தேவைக்குறிப்புகளை மாற்றினால், திட்டத்தை முதலில் இருந்து தொடங்க வேண்டியிருக்கும்.
# அருவி மாதிரி

## மாதிரி

வின்ஸ்டன் டபிள்யூ. ராய்ஸ் அவர்கள் அறிமுகப்படுத்திய மூல அருவி மாதிரியில், ஒரு மென்பொருளானது பின்வரும் கட்டங்களை வரிசையாக கடந்து உருவாக்கப்படும்.  
1. மென்பொருளுக்கான தேவைக்குறிப்புகள்
1. வடிவமைப்பு
1. கட்டமைப்பு
1. ஒருங்கிணைப்பு
1. சோதித்தல்
1. நிறுவல் (செயற்படுத்தல்)
1. பராமரித்தல்  
இந்த மாதிரியின்படி, 'ஒரு கட்டத்தின் பணிகள் முடிவடைந்தால் மட்டுமே, அடுத்த கட்டத்திற்கு நகர வேண்டும்' என்கிற நிபந்தனை உள்ளது. எனினும், ராய்ஸ் மாதிரியின் இறுதி வடிவம் உட்பட இதன் திருத்தப்பட்ட மாதிரிகளும் உள்ளன. அவற்றின் நிகழ்முறைகளில் சிறிய, பெரிய வேறுபாடுகள் சேர்க்கப்பட்டிருப்பதை காண முடிகிறது.
# வார்ப்புரு:ஈழப்போர்ச் செய்திகள் மே 2009
- மட்டக்களப்பு நகரில் செவ்வாய்க்கிழமை காணாமல் போயிருந்த மாணவி சதீஸ்குமார் தினுசிக்கா (வயது 8) கிணறு ஒன்றிலிருந்து சடலமாக கண்டுபிடிக்கப்பட்டார். (தமிழ்வின்)
- மே 1:
- முள்ளிவாய்க்கால் பகுதியில் இலங்கைப் படையினர் நடத்திய தாக்குதல்களில் 172 பொதுமக்கள் படுகொலை செய்யப்பட்டுள்ளதுடன் 289 பேர் காயமடைந்தனர். (தமிழ்வின்)
- வன்னியில் இருந்து உயிர் தப்பிக்க இராமேஸ்வரம் வந்த அகதிகளின் படகு நடுக்கடலில் திசைமாறியதால் 10 தமிழர்கள் இறந்தனர். (தமிழ்வின்)
- இலங்கை இராணுவத்தினரின் உத்தியோக பூர்வ இணையத்தளம், மற்றும் லங்காபுவத் என்பன தமிழீழ ஆதரவாளர்கள் சிலரால் இந்த இணையத்தளம் முடக்கப்பட்டு, அரசாங்கம் மேற்கொண்டுள்ள இனப்படுகொலை சம்பவங்களை அதில் வெளியிட்டனர். (தமிழ்வின்)
# வார்ப்புரு:நடப்பு நிகழ்வுகள்/நடப்பு மாதச் செய்திகள் மே 2009

- மே 31: தெற்கு ஒசேத்தியாவில் நாடாளுமன்றத் தேர்தல்கள் இடம்பெற்றன. (அல்ஜசீரா)
- மே 30: பாகிஸ்தான் இராணுவம் சுவாட் பள்ளத்தாக்கில் மின்கோரா நகரை தலிபான்களிடம் இருந்து கைப்பற்றியது. (ஏபி)
- மே 29:
- மு. க. ஸ்டாலின் தமிழ்நாட்டின் துணை முதல்வராகப் பதவியேற்றார். (த ஸ்டேட்ஸ்மன்)
- சோயுஸ் விண்கலம் மூன்று விண்வெளி வீரர்களுடன் பன்னாட்டு விண்வெளி நிலையத்துடன் இணைந்தது. (பிபிசி)
- மே 28:
- ஹொண்டுராசின் வளைகுடாப் பகுதியில் 7.1-அளவு நிலநடுக்கம் பதியப்பட்டது. (பிபிசி)
- ஈரானின் தென்கிழக்குப் பகுதியிலுள்ள ஷியாக்களின் முக்கிய மசூதியொன்றில் இடம்பெற்ற குண்டுவெடிப்பில் 23 பேர் கொல்லப்பட்டு, 60 இற்கும் அதிகமானோர் காயமடைந்தனர். (தினக்குரல்)
- மே 27:
- ரஷ்யாவின் சோயுஸ் விண்கலம் மூன்று விண்வெளி வீரர்களுடன் கசக்ஸ்தானில் இருந்து ஏவப்பட்டது. (ராய்ட்டர்ஸ்)
- பாகிஸ்தானின் லாகூர் நகரில் இடம்பெற்ற கார்க்குண்டுத் தாக்குதலில் 40 பேர் கொல்லப்பட்டு 300 க்கும் அதிகமானோர் படுகாயமடைந்தனர். (பிபிசி)
- மே 26: வட கொரியா மேலும் இரண்டு குறுந்தூர ஏவுகணைகளைப் பரிசோதித்தது. (பிபிசி)
- மே 25:
- வெற்றிகரமான அணுகுண்டுப் பரிசோதனையொன்றை நடத்தியதாக வட கொரியா அறிவித்தது. (தினக்குரல்)
- வங்காளதேசம், மற்றும் இந்தியாவின் வடபகுதியைத் தாகிய சூறாவளி ஐலா 212 பேரைக் கொன்றது. (டைம்ஸ்)
- மே 24: நாசாவின் அட்லாண்டிஸ் விண்ணோடம் பூமி திரும்பியது. (நாசா)
- மே 23:
- நேப்பாளத்தின் பிரதமராக மாதவ் குமார் நேப்பால் தேர்ந்தெடுக்கப்பட்டார். (சீஎனென்)
- ஊழல்களில் தொடர்பு கொண்டிருந்த தென் கொரியாவின் முன்னாள் அதிபர் ரோ மூ-இயூன் தற்கொலை செய்து கொண்டார். (ஏபி)
- மே 22: இந்தியாவின் பிரதமராக மன்மோகன் சிங் இரண்டாவது தடவையாகப் பதாவியேற்றார். (ராய்ட்டர்ஸ்)
- மே 21: இந்தியாவின் நாக்பூர் நகருக்கு அருகில் மாவோயிசத் தீவிரவாதிகளின் தாக்குதலில் 16 காவல்துறையினர் கொல்லப்பட்டனர். (பிபிசி)
- மே 20: இந்தோனீசியாவின் ஜாவாவில் வான்படை விமானம் ஒன்று வீழ்ந்ததில் 98 பேர் கொல்லப்பட்டனர். (ராய்ட்டர்ஸ்)
- மே 2: பசிபிக் தீவுகளின் ஒன்றியத்தில் இருந்து பிஜியின் உறுப்புரிமை காலவரையறையின்றி இடைநிறுத்தப்பட்டது. (சின்குவா)
- மே 1: பன்றிக் காய்ச்சல் நோய்க் கிருமிகள் 16 நாடுகளில் பரவியுள்ளதாக அறிவிக்கப்பட்டுள்ளது. (பிபிசி)
# விக்கிப்பீடியா:ஆலமரத்தடி/தொகுப்பு21

## விக்கிமேனியா 2009

ஆண்டுக்கொருமுறை நடக்கும் விக்கிமேனியாவில் பங்கேற்பதற்கான அழைப்பு விடுக்கப்பட்டுள்ளது. இம்முறை நான் பங்கேற்க விண்ணப்பிக்கவுள்ளேன். தமிழ் விக்கியின் வளர்ச்சி நிலைகள், எதிர்கொண்ட எதிர்கொண்டிருக்கும் சிக்கல்கள், தமிழ் விக்சனரி தானியங்கித் திட்டம், இப்போது நாம் நடத்தி வரும் பட்டறைகள் போன்றவற்றிலிருந்து சிலவற்றைப் பொறுக்கி ஒரு கட்டுரை படிக்கலாமென்று நினைக்கிறேன். பயண உதவித்தொகை 50% கிடைத்தால் செல்வேன். மற்றவர்களும் இயன்றால் விண்ணப்பிக்கும்படி கேட்டுக் கொள்கிறேன். -- சுந்தர் <sup>\பேச்சு</sup> 06:36, 13 மார்ச் 2009 (UTC)  
:முயற்சிக்கு வாழ்த்துகள், சுந்தர். தொடக்கத்தில் இருந்தே தமிழ் விக்கிப்பீடியாவுக்கும் பிற விக்கிமீடியா திட்டங்களுக்கும் இடையில் ஒரு பாலமாக நீங்கள் செயல்படுவது பயனுள்ளதாக இருக்கிறது--ரவி 02:38, 15 மார்ச் 2009 (UTC)  
:: Scholarship என்பதைச் சொல்லுகிறீர்களா. கட்டாயம் செய்யுங்கோ. வாழ்த்துக்கள். --Natkeeran 02:43, 15 மார்ச் 2009 (UTC)  
:::வாழ்த்துகளுக்கு நன்றி ரவி, நற்கீரன். ஆம், *scholarship* உதவியைத்தான் குறிப்பிட்டேன். நம்மில் சிலருக்காவது பங்களிக்க வாய்ப்பு கிடைத்தால் நன்றாக இருக்கும். நேரடியாகப் பங்களிக்க இயலாவிட்டாலும் நாம் கட்டுரைகளைப் பதிவேற்றுவோம். -- சுந்தர் <sup>\பேச்சு</sup> 04:18, 15 மார்ச் 2009 (UTC)  
:: கட்டுரையின் தலைப்பை பற்றிக் கூறுங்கள்....முடிந்தால் சில கருத்துக்கள் பங்களிக்கிறேன். --Natkeeran 12:13, 15 மார்ச் 2009 (UTC)  
::* Wikipedia promotion in Indian Languagues
::* The barriers to Indian Wikipedias growth
::* Wikipedia and Indian languagues content development
::* Longnow perspective for Indian Wikipedias
::--Natkeeran 12:20, 15 மார்ச் 2009 (UTC)  
:::நன்றி நற்கீரன். என்னுடைய திட்டம் தமிழ் விக்கிப்பீடியா துவக்க நாட்களில் இருந்து இன்றுவரை வளர்ந்த விதத்தையும், சந்தித்த சிக்கல்களையும், வருங்காலத் திட்டங்களையும் விரித்து "Tamil Wikipedia: A Case Study"போன்றதொரு தலைப்பில் கட்டுரை படிப்பது. இந்திய விக்கிகளுக்குப் பொதுவாக செய்வதை ஒரு panel உரையாடலாகப் பரிந்துரைக்கலாமோ? -- சுந்தர் <sup>\பேச்சு</sup> 12:10, 17 மார்ச் 2009 (UTC)  
:: பாக்க: விக்கிப்பீடியா பேச்சு:Tamil Wikipedia: A Case Study--Natkeeran 16:28, 28 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு21

## புகழ் பெற்ற இந்தியர்களின் பட்டியல்

த.வி. நேயர்களனைவருக்கும் வணக்கம். புகழ்பெற்ற இந்தியர்களின் பட்டியல் கட்டுரையில் பற்பல பெயர்களை சேர்த்திருக்கிறேன். பெயர்கள் சேர்ப்பது எளிது. இப்பொழுது 165 பெயர்கள் உள்ளன. இன்னும் சேர்த்துக்கொண்டே போகலாம். சேர்க்கவும் வேண்டும். ஆனால் என்னுடைய கனவு என்னவென்றால் அங்கிருக்கும் ஒவ்வொரு பெயருக்கும் குறைந்த பட்சம் ஒரு ஆழமான பரந்த கட்டுரை த. வி. யில் தேவை. அவரவருக்கு பிடித்தமான பெயரை எடுத்துக்கொண்டு கட்டுரைகள் எழுத அனைவரையும் வேண்டுகிறேன். ஏற்கனவே சில பெயர்களைப்பற்றி கட்டுரைகள் உள்ளன. அவைகளை விரிவாகவும் இன்னும் ஆழமாகவும் ஆக்கவேண்டும். த. வி. யின் வளர்ச்சிக்கு இது பெரிதும் வழிகோலும். --Profvk 15:37, 2 ஏப்ரல் 2009 (UTC)  
:வழிமொழிகிறேன். நானும் இயன்றவாறு எழுதி உதவுகின்றேன். சர் சி. வி. இராமன் உடன் பணியாற்றிய இயற்பியல் அறிஞர் கே. எசு. கிருட்டினனைப் பற்றி கட்டுரை எழுதுகிறேன். மிகவும் கட்டாயம் அறிய வேண்டிய மக்கள் அன்பு கொண்ட நல்லறிவாளர்களில் இவர் ஒருவர்.--செல்வா 15:48, 2 ஏப்ரல் 2009 (UTC)
:::இப்போதைக்கு சுருக்கமாக கே. எசு. கிருட்டிணன் பற்றி ஒரு கட்டுரை துவக்கி உள்ளேன். கட்டாயம் பின்னர் விரிவாக்குகிறேன். தமிழ், சமசுக்கிரும், ஆங்கிலம் ஆகிய மொழிகளில் தேர்ந்த அறிஞர். அடக்கமும் அன்பும் கொண்ட பெருந்தகை. ஒவ்வொரு இந்தியரும் அறிந்திருக்க வேண்டிய ஆனால் இன்னமும் அறியாத நல்மாணிக்கம், இயற்பியலாளர் கரியமாணிக்கம் சினிவாச கிருட்டிணன்.--செல்வா 18:25, 2 ஏப்ரல் 2009 (UTC)  
::நல்ல முயற்சி. இதே போல புகழ்பெற்ற தமிழர்கள் பட்டியல், உலகளவில் துறை வாரியாகப் புகழ்பெற்றவர்கள் பட்டியல்கள் ஆக்கலாம்--ரவி 18:03, 2 ஏப்ரல் 2009 (UTC)  
:* இந்தியா டுடேயின் 60 மகத்தான இந்தியர்கள் --Natkeeran 23:24, 2 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## Wikipedia: Exploring Fact City

Wikipedia: Exploring Fact City --Natkeeran 03:32, 3 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## ’அனைத்துலக’, ’அனைத்திந்திய’ ஏற்புடையதா?

இச்சொற்கள் குறித்து பேச்சு: அனைத்துலக முறை அலகுகள் பக்கத்தில் நிகழும் உரையாடலில் அனைவரும் பங்குபெற அழைக்கிறேன்.--தாமரைப்பூ 23:49, 3 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## SOIL SALINIZATIONக்கு தமிழாக்கம்

SOIL SALINIZATION என்பதற்கு மண் உவர்ப்பாதல் பொருத்தமானதா?--கார்த்திக் 05:30, 4 ஏப்ரல் 2009 (UTC)